

**METODOLOGIJA**

**ISTRAŽIVANJE O AKVAKULTURI/VODENOM UZGOJU**

**Sarajevo, 2017.**

Izdaje i štampa: Federalni zavod za statistiku

Zelenih beretki 26, 71 000 Sarajevo

Tel/Fax: +387 33 226 151

Web stranica: [www.fzs.ba](http://www.fzs.ba)

E- mail: [fedstat@fzs.ba](mailto:fedstat@fzs.ba).

Odgovara direktor: Doc. dr. Emir Kremić

Metodološko uputstvo pripremili:

Fehrija Mehić, sef odsjeka za statistiku poljoprivrede, šumarstva, ribarstva i okolisa

Elmina Ramić-Lukač, stručni savjetnik za statistiku poljoprivrede iz područja biljne proizvodnje

**PREDGOVOR**

U ovoj publikaciji Federalni zavod za statistiku objavljuje „Metodologiju za statističko istraživanje Godišnji izvještaj o okavakulturi/vodenom uzgoju“.

Metodološko uputstvo namijenjeno je svim korisnicima koje zanima način provođenja istraživanja Godišnji izvještaj o akvakulturi/vodenom uzgoju. To se prije svega odnosi na domaće institucije i korisnike statističkih podataka, kao što su donosioci odluka u našoj zemlji, poslovni subjekti, naučno-istraživačke ustanove i šira javnost, kao i ključne korisnike u EU i ostalim međunarodnim organizacijama.

Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

Doc.dr. Emir Kremić, direktor

Federalnog zavoda za statistiku

SADRŽAJ

[PREDGOVOR 3](#_Toc478046941)

[1 PRAVNI OSNOV](#_Toc478046943) 5

[2 METODOLOŠKA OSNOVE](#_Toc478046948) 5

[2.1 Cilj i sadržaj istraživanja](#_Toc478046949) 5

[2.2 Jedinice izvještavanja](#_Toc478046950) 5

[2.3 Obuhvat istraživanja](#_Toc478046951) 5

[2.4 Metod i vrijeme prikupljanja podataka](#_Toc478046952) 5

[2.4 Obaveza zaštite individualnih podataka](#_Toc478046952) 5

[3 DEFINICIJE I OBJAŠNJENJA](#_Toc478046953) .5

[4 ORGANIZACIJA ISTRAŽIVANJA 7](#_Toc478046955)

[4.1 Tijela za provođenje istraživanja 7](#_Toc478046956)

[4.5 Obrada i publikovanje podataka 7](#_Toc478046960)

[4.6 Obaveza davanja podataka 7](#_Toc478046961)

[5 PRILOG 8](#_Toc478046964)

**PRAVNI OSNOV**

Istraživanje provodi Federalni zavod za statistiku na osnovu Plana provođenja statističkih istraživanja od interesa za Federaciju Bosne i Hercegovine i višegodišnjeg Programa provođenja statističkih istraživanja od interesa za Federaciju Bosne i Hercegovine, a u skladu Zakonom o statistici u Federaciji Bosne i Hercegovine („Službene novine F BiH, broj 63/03 i 9/09).

**METODOLOŠKE OSNOVE**

**Cilj i sadržaj istraživanja**

Godišnji izvještaj o akvakulturi/vodenom uzgoju treba da obezbjedi podatke o broju i strukturi zaposlenih u djelatnosti uzgoja ribe, o plovnim sredstvima i opremi, površini ribnjaka, proizvodnji i prodaji ikre, mladji i ribe (morske i slatkovodne), uvozu mlađi, kao i troškovima proizvodnje (hrana, kreč, đubrivo, električna energija, griva, motorna ulja i maziva, kiseonik, usluge i ostali troškovi).Prikupljenim podacima stiče se uvid u kretanje i nastale promjene u ovoj oblasti, što omogućava donošenje mjera za njeno unapređenje, kao i usklađivanje statistike akvakulture sa standardima i preporukama EU (Regulation No. 762/2008/EC).

**Jedinice posmatranja**

Godišnjim izvještajem o akvakulturi/vodenom uzgoju obuhvataju se pravna lica, dijelovi pravnih lica i jedinice prema vrsti djelatnosti koji su u Administrativnom registru poslovnih subjekata , u skladu sa klasifikacijom djelatnosti BiH 2010, razvrstane u područje A, Oblast 03, Grana 03.2.

**Obuhvat istraživanja**

Obuhvat je potpun za teritoriju Fedracije Bosne i Hercegovine

**Metod i vrijeme prikupljanja podataka**

Istraživanje se provodi izvještajnom metodom . Periodika istrazivanja je godisnja. Izvjestajne jedinice su duzne da dostave popunjene obrasce službama za statistiku za područje kantona do 01.02 tekuće godine za prethodnu godinu. Službe za statistiku dostavljaju iskontrolisane i logički ispravne obrasce Federalnom zavodu za statistiku u Sarajevu do 01.03 marta tekuće godine.

**Obaveza zaštiteindividualnih podataka**

Podaci koji se daju u ovom istraživanju koriste se isključivo u statističke svrhe i neće se objavljivati kao pojedinačni. Zaštita individualnih podataka je regulisana Zakonom o o statistici u Federaciji BiH („Službene novine F BiH, broj 63/03 i 9/09).

**DEFINICIJE I OBJAŠNJENJA**

**Akvakultura:** predstavlja uzgoj i kultivaciju vodenih organizama korištenjem tehnika namijenjenih povećanju proizvodnje tih organizama iznad mogućnosti prirodnog okruženja. Organizmi su vlasništvo pravnog subjekta tokom kultivacije uključujući i ulaganja.

**Zaposleni radnici** su radnici zaposleni u primarnoj proizvodnji akvakulture. Zaposleni radnici mogu biti:

* Stalno zaposleni radnici koji su zasnovali radni odnos na odredjeno ili neodredjeno vriejme
* Povremeno zaposleni i sezonski radnici koji rade na osnovu ugovora o privremenim poslovima

**Plovna sredstva i oprema** prikazuju ukupan broj i kapacitet plovnih sredstava i opreme (u navedenoj jejrnoj jedinici), koja se koriste isključivo u proizvodnji ribe sa stanjem posljednjeg radnog dana u izvještajnoj godini.

**Ribnjaci:** znače relativno plitka i mala tijela sa mirnom vodom ili niskom stopom izmjene vode, najčešće umjetno napravljene, ali se također primijenjuju na prirodne bazene, gorska jezerca ili mala jezera. Ribnjaci su uređeni prostori (zemljani ili betonski u obliku bazena) na poljoprivrednom ili drugom zemljištu ili ribolovnoj vodi namijenjeni za gajenje i proizvodnju riba i mekušaca, riblje mlađi i ribljih jaja (ikre). U **„ribnjake“** po ovoj metodologiji se ubrajaju i objekti za: matičnjake, rastilišta, mladičnjake, tovilišta i zimovnike.

**Povrsina ribnjaka u eksploataciji** (površina pod ribarskom proizvodnjom) u toku izvještajne godine predstavlja korištenu produktivnu vodenu površinu. Ona je gotovo uvijek manja od ukupne produktivne površine ili je jednaka njoj, s obzirom na to da se u toku godine ne koriste svi ribarski objekti za proizvodnju ribe.

**Kavez:** znači otvorenu ili natkrivenu strukturu napravljenu od mreže ili bilo kojeg materijala koji dozvoljava prirodan protok vode. Ove strukture mogu plutati, lebdjeti ili biti fiksirane za površinu, ali i dalje dopuštajući protok vode do dna.

**Proizvodnja konzumne ribe** predstavlja količinu namijenjenu realizaciji na tržistu, kao i zalihe (količine ribe svih vrsta, veličina i težina koje ostaju u ribnjaku bez obzira na daljnju realizaciju), a koje mogu biti izmjerene ili procijenjene.

**Realizovano (prodato)** iz ribnjaka predstavlja izlaz iz akvakulture pri prvoj prodaji, uključujuci i proizvodnju iz mrijestilišta i uzgajališta koja je za prodaju (osim one proizvodnje koja se prenosi u narednu proizvodnu godinu).

**Količina utrošene hrane** predstavlja količinu hrane izraženu u kg koja je utrošena u uzgajalištu tokom izvještajne godine za ostvarenu proizvodnju u oblasti akvakulture.

**Kolicina utrošenog kreča i đubriva** predstavlja količine kreča, mineralnog i organskog gnojiva utrošenog tokom izvještajne godine za ostvarenu proizvodnju u oblasti akvakulture.

**Troškovi** uključuju, pored električne energije, motornih goriva, ulja i maziva, kiseonika i usluga, i sve ostale troškove koji su nastali u toku izvještajne godine prilikom realizacije proizvodnje u oblasti akvakulture.

**ORGANIZACIJA ISTRAŽIVANJA**

**Tijela za provođenje istraživanja**

Pripremu i provodjenje istrazivanja provodi Federalni zavod za statistiku Bosne i Hercegovine u saradnji sa sluzbama za statistiku za podrucje svakog kantona.


Pored izrade metodoloskih dokumenata, uputstava, štampe obrazaca AQ-1, Federalni zavod za statitsiku vrši unos i korekciju podataka prema zadatim kriterijima logicke i računske kontrole i publikuje rezultate obrade za nivo Federacije BiH.


**Obrada i publikovanje podataka**


Nakon kontrole obuhvata izvještajnih jedinica, kontrole tačnosti i potpunosti podataka, šifriranja podataka, prenošenja na elektronske medije, provođenja računske i logičke kontrole, azuriranja adresara,podaci se obrađuju i publikuju za nivo entiteta, te proslijeđuju Agenciji za statistiku Bosne i Hercegovine. Rezultati obrade Godišnjeg istraživanja o akvakulturi objavljuju se u Statistickom godisnjaku Federacije BiH.


**Obaveznost davanja podataka**

Na osnovu Zakona o o statistici u Federaciji BiH, Član 31 („Službene novine F BiH, broj 63/03 i 9/09) izvjestajne jedinice su dužne da daju potpune i tačne podatke o pojavama koje su utvrđene kao predmet statističkog istraživanja.

****

****

****

****